**Athene Emilie Bruun, centralfag i historie**

Talentforløbet har for mig, været virkelig givende. Jeg valgte at tage forløbet, fordi jeg savnede at fordybe mig i græsk. Jeg læste græsk på gymnasiet, og har lige siden savnet det. Derfor blev jeg virkelig glad, da jeg så at jeg nu havde muligheden for at læse græsk igen. Og selvom arbejdsbyrden blev lidt tungere, føltes det ikke sådan. Forløbet var et rart afbræk fra mine andre fag, som har andre fokusområder.

Udover en masse nye faglige kompetencer, føler jeg også at forløbet har givet mig en indsigt i, at man har mange muligheder og veje at gå. Man er ikke låst af sit hoved- og sidefag, hvis man har lyst til at prøve kræfter med noget mere. Det har derudover også fået mig til at tænke over, hvordan jeg kan bruge græsk i min fremtid. Faktisk har jeg ikke noget dårligt at sige om forløbet, det har været sjovt, lærerigt og udfordrende. Og hvis jeg kunne, ville jeg gøre det igen.